Kadosdene ingkang taksih kalampahan samangke, mênggah anggènipun tiyang kasar amujudakên dhatêng kakuwataning kodrat, kados ta anyêmbah dhatêng kayu watu lêmah sangar, pêdhanyangan sapanunggilanipun, punika kabêta saking ajrih, kapengin kabodhoan tuwin eramipun. Sarèhning tiyang kasar wau sami ajrih tuwin gadhah pangajêng-ajêng, mila para ngulama lajêng anandukakên patrap salah anggêlarakên ingkang pêtêng-pêtêng tuwin